న్యూఢిల్లీ:  పాకిస్థాన్ నుంచి వచ్చి మనదేశంలో చాలాకాలంగా ఉంటున్న 431 మందికి భారత ప్రభుత్వం దీర్ఘకాలిక వీసాలు ఇచ్చింది. వీరిలో ఎక్కువ మంది హిందువులే. దీర్ఘకాలిక వీసాలు మంజూరు చేయడంతో వీరు పాన్, ఆధార్ కార్డులు పొందే అవకాశంతో పాటు ఆస్తులనూ కొనుగోలు చేసేందుకు వీలుంటుందని హోం మంత్రిత్వ శాఖ అధికారి ఒకరు తెలిపారు. సొంతదేశంలో వేధింపుల కారణంగా పాకిస్తాన్, ఆప్ఘనిస్థాన్, బంగ్లాదేశ్ నుంచి ఇండియాకు వచ్చే మైనారిటీలకు సహాయ పడాలన్న మోదీ ప్రభుత్వం తీసుకున్న నిర్ణయానికి అనుగుణంగానే ఈ చర్య తీసుకున్నారు. ఇటీవల కాలంలో భారత్-పాక్ మధ్య సంబంధాలు బాగా క్షీణించిన నేపథ్యంలో కేంద్ర ప్రభుత్వ తాజా నిర్ణయం ప్రాధాన్యం సంతరించుకుంది.కాగా, 431 మంది పాక్ జాతీయులకు సెప్టెంబర్ మాసంలో దీర్ఘకాలిక వీసాలు మంజూరు చేశామని, వీరంతా ఆ దేశంలో మైనారిటీ కమ్యూనిటీకి చెందిన వారని ఆ అధికారి చెప్పారు. కేంద్ర ప్రభుత్వం తీసుకువచ్చిన కొత్త విధానం కింద చాలాకాలంగా ఇక్కడే ఉంటూ ప్రస్తుతం దీర్ఘకాలిక వీసాలు పొందిన పాక్, ఆప్ఘన్, బంగ్లాకు చెందిన మైనారిటీ హిందువులు, సిక్కులు, బౌద్ధులు, జైనులు, పార్శీలు, క్రిస్టియన్లు ఇకనుంతి స్వయం ఉపాధి పొంది జీవనం సాగించేందుకు వీలుంటుంది. ఇందుకోసం చిన్న చిన్న ఆవాసాలను కొనుగోలు చేసుకోవచ్చు. అయితే ఆంక్షలు, కంటోన్మెంట్ వంటి రక్షణపరిధిలో ఉన్న ప్రాంతాల్లో స్థిరాస్తులు కొనుగోలు చేయకూడదు. ఆధార్ కార్డులు, డ్రైవింగ్ లైసెన్సులు పొందేందుకు, స్వయం ఉపాధి, వ్యాపారులు చేసుకునేందుకు అనుమతిస్తారు. తాము ఉండే రాష్ట్రంలో ఎక్కడైనా సంచరించేందుకు, దీర్ఘకాలిక వీసా పేపర్లను ఒక రాష్ట్రం నుంచి మరో రాష్ట్రానికి బదిలీ చేసుకునేందుకు కూడా అనుమతిస్తారు. ఆ ప్రకారం, ప్రస్తుతం దీర్ఘకాలిక వీసాలు పొందిన పాక్ జాతీయులు రిజర్వ్ బ్యాంక్ ఆప్ ఇండియా ముందస్తు అనుమతి పొందనవసరం లేకుండానే బ్యాంకు అకౌంట్లు తెరవచ్చు.
newdhilly:  pakisthan nunchi vachi manadesamlo chalakalanga untunna 431 mandiki bhaarata prabhutvam deerghakaalika veesaalu ichindi. veerilo ekkuva mandi hinduvule. deerghakaalika veesaalu manjuru cheyadamtho veeru pan, adhar kaardulu ponde avakaasamto paatu aastulanuu konugolu chesenduku veeluntundani homem mantritva saakha adhikari okaru telipaaru. sontadesamlo vedhimpula kaaranamgaa pakistan, apghanisthan, bangladesh nunchi indiaku vache minoritylaku sahaya padaalanna modii prabhutvam teesukunna nirnayaaniki anugunamgaane ee charya teesukunnaru. iteevala kaalamlo bharat-pak madhya sambandhaalu baga ksheeninchina nepathyamlo kendra prabhutva taja nirnayam praadhaanyam santarinchukundi.kaga, 431 mandi pak jaateeyulaku september maasamlo deerghakaalika veesaalu manjuru chesamani, veerantaa aa desamlo minority kamyuuniteeki chendina vaarani aa adhikari cheppaaru. kendra prabhutvam teesukuvacchina kotta vidhaanam kinda chalakalanga ikkade untuu prastutam deerghakaalika veesaalu pondina pak, apghan, banglaaku chendina minority hinduvulu, sikkulu, bouddhulu, jainulu, paarseelu, christianlu ikanunti swayam upaadhi pondi jeevanam saaginchenduku veeluntundi. indukosam chinna chinna aavaasaalanu konugolu chesukovachhu. ayithe aankshalu, contonment vanti rakshanaparidhilo unna praantaallo sthiraastulu konugolu cheyakudadu. adhar kaardulu, driving licensulu pondenduku, swayam upaadhi, vyaapaarulu chesukunenduku anumatistaaru. taamu unde rashtramlo ekkadaina sancharinchenduku, deerghakaalika veesa peparlanu oka rashtram nunchi maro rashtraniki badili chesukunenduku kuudaa anumatistaaru. aa prakaaram, prastutam deerghakaalika veesaalu pondina pak jaateeyulu rizerv bank ap india mundastu anumati pondanavasaram lekundane byaanku akountlu teravacchu.